मेरी इस छोटी सी पोस्ट और मेरी अदना सी बुद्धि में उभरे (मेरे जैसे बहुत हैं जो ऐसा ही सोचते हैं ) इतने विशाल प्रश्न का उत्तर यहाँ कौन दे पायेगा भला। बेशक़ हैं लोग जो वड्डी वड्डी टिप्पणी और वड्डी वड्डी हिंदी का मकड़ जाल बिछा कर, खुद को ख़ुदा का भी ख़ुदा बना कर ज़वाब देते फिरते हैं, जिनको यही खुशफहमी है कि स्वर्ग का सारा साम्राज्य उनके ही कब्ज़े में आने वाला है, और हम जैसे लोगों के लिए नरक के द्वार भी बंद रहेंगे। तो फिर आपकी ही बात कहती हूँ "मुझे स्वर्ग और पुनर्जन्म वैसे भी नहीं चाहिए -होता तो भी नहीं" ! लेकिन कुछ ग्रे मैटर खर्च करने में क्या हर्ज़ है। इसी बहाने कम से कम मष्तिष्क का कुछ व्यायाम तो हो जाएगा और क्या :)